
RĪGAS DOME
Rātslaukums 1, Rīga, LV-1050, tālrunis 67012222, e-pasts: riga@riga.lv

LĒMUMS
Rīgā
	08.07.2026.
	Nr. RD-26-898-lē

	
	(prot. Nr. 26, 49. §)




Par zemes vienības Klijānu ielā 7 (kadastra apzīmējums 01000260008) lokālplānojuma izstrādes uzsākšanu


Pamatojoties uz Teritorijas attīstības plānošanas likuma 23. panta ceturto daļu un 24. pantu, Ministru kabineta 14.10.2014. noteikumu Nr. 628 “Noteikumi par pašvaldību teritorijas attīstības plānošanas dokumentiem” 33., 34., 75. un 76. punktu, Rīgas domes 07.02.2006. saistošajiem noteikumiem Nr. 38 “Rīgas vēsturiskā centra un tā aizsardzības zonas teritorijas izmantošanas un apbūves noteikumi”, ņemot vērā zemes vienības 
īpašnieka SIA “Rentio” 31.03.2026. un 24.04.2026. iesniegumus, Rīgas dome nolemj:

1. Uzsākt zemes vienības Klijānu ielā 7 (kadastra apzīmējums 01000260008) lokālplānojuma (turpmāk – lokālplānojums) izstrādi, grozot Rīgas vēsturiskā centra un tā aizsardzības zonas teritorijas plānojumu, lai nodrošinātu priekšnoteikumus ilgtspējīgai attīstībai atbilstoši mūsdienu pilsētvides prasībām un noteiktu jauktas apbūves funkciju, paredzot iespēju attīstīt daudzdzīvokļu dzīvojamo apbūvi un citas ar šo izmantošanu saistītas funkcijas. Lokālplānojuma ierosinātājs – SIA “Rentio”. 

2. Apstiprināt par lokālplānojuma izstrādes vadītāju Rīgas valstspilsētas pašvaldības Pilsētas attīstības departamenta Pilsētvides attīstības pārvaldes vadītāju.

3. Apstiprināt lokālplānojuma darba uzdevumu.

4. Apstiprināt līguma projektu par lokālplānojuma izstrādi un pilnvarot Rīgas valstspilsētas pašvaldības Pilsētas attīstības departamenta direktoru slēgt līgumu ar lokālplānojuma ierosinātāju un lokālplānojuma izstrādātāju saskaņā ar apstiprināto līguma projektu.





5. Rīgas valstspilsētas pašvaldības Pilsētas attīstības departaments ir atbildīgs par lēmuma izpildi.

